ທ່ານປະທານປະເທດ ເຈີ່ນດ້າຍກວາງ
ແລະ ການນຳຫຼັກແຫຼ່ງແຂວງ ດ້ຽນບຽນ
(ພາບ: TTXVN)
ກ່າວຄຳເຫັນທີ່ການເຮັດວຽກໃນຕອນເຊົ້າວັນທີ 07/05 ກັບການນຳແຂວງ ດ້ຽນບຽນ, ທ່ານປະທານປະເທດ ເຈີ່ນດ້າຍກວາງ ສະເໜີແຂວງ ດ້ຽນບຽນ ຍູ້ແຮງລະດັບເຕີບໂຕບັນດາຂະແໜງການ ແລະ ຂົງເຂດເສດຖະກິດ, ໃນນັ້ນ ຈຸດສຸມແມ່ນພັດທະນາການຜະລິດຫະສິກຳ ແລະ ການບໍລິການ; ສຸມໃສ່ການລົງທຶນກໍ່ສ້າງພືນຖານໂຄງລ່າງເສດຖະກິດ - ສັງຄົມ, ລະດົນການລົງທຶນຈາກຫລາຍແຫຼ່ງກຳລັງ. ພ້ອມທັງ ພັດທະນາວັດທະນະທຳ - ສັງຄົມ, ຮັບປະກັນຄວາມຕ້ອງການດ້ານວັດທະນະທຳ, ຈິດໃຈຂອງປະຊາຊົນບັນດາເຜົ່າ; ພັດທະນາກະສິກຳຢ່າງຮອບດ້ານ, ດຶງດູດວິສາຫະກິດລົງທຶນເຂົ້າຂົງເຂດກະສິກຳ ການປ່າໄມ້; ປະຕິບັດໂຄງການກໍ່ສ້າງຊົນນະບົດໃໝ່ຢ່າງມີປະສິດທິຜົນ. ທ່ານປະທານປະເທດ ເຈີ່ນດ້າຍກວາງ ເນັ້ນໜັກວ່າ: ແຂວງ ດ້ຽນບຽນ ຄວນເອົາໃຈໃສ່ເປັນພິເສດເຖິງການຍູ້ແຮງການພັດທະນາການທ່ອງທ່ຽວ, ພິເສດແມ່ນການທ່ອງທ່ຽວປະຫວັດສາດ, ວັດທະນະທຳ ແລະ ທັດສະນີຍະພາບ; ຂຸດຄົ້ນຄວາມສາມາດບົ່ມຊ້ອນ, ທ່າແຮງກ່ຽວກັບການທ່ອງທ່ຽວຢ່າງມີປະສິດທິຜົນ. ທ່ານປະທານປະເທດ ຖືວ່າ: ດ້ວຍທີ່ຕັ້ງສຳຄັນກ່ຽວກັບດ້ານການປ້ອງກັນຊາດ - ປ້ອງກັນຄວາມສະຫງົບ ແຂວງ ດ້ຽນບຽນ ຄວນຮັບປະກັນປ້ອງກັນຊາດ ປ້ອງກັນຄວາມສະຫງົບ ທີ່ຕິດພັນກັບໜ້າທີ່ພັດທະນາເສດຖະກິດ, ວັດທະນະທຳ, ສັງຄົມຢ່າງແໜ້ນແຟ້ນ; ເປີດກ້ວາງການພົວພັນກັບຕ່າງປະເທດໃນໃນສະພາບການ ປະເທດຊາດພວມເຊື່ອມໂຍງເຂົ້າກັບສາກົນນັບມື້ນັບເລິກເຊິ່ງກ້ວາງຂວາງ.
(ແຫຼ່ງຄັດຈາກ VOV)